युवा कांग्रेसियों ने फूंका राज्य सरकार का पुतला
जमशेदपुर | राज्यमें भाजपा सरकार के एक वर्ष पूरा होने पर उनकी विफलताओं के विरोध में जमशेदपुर लोकसभा युवा कांग्रेस कमेटी के सदस्यों ने रविवार को साकची गोलचक्कर के पास राज्य सरकार का पुतला दहन किया। इस दौरान कांग्रेसियों ने सरकार विरोधी नारे लगाए। मौके पर कांग्रेस के जिलाध्यक्ष विजय खां ने कहा कि यह सिर्फ घोषणा करने वाली सरकार है। उन घोषणाओं को कभी पूरा नहीं करती है। युवा कांग्रेस के अध्यक्ष पारितोष सिंह ने कहा कि राज्य की जनता महंगाई और भ्रष्टाचार से परेशान हैं। राज्य सरकार एक वर्ष में पूरी तरह फेल रही है। कांग्रेसियों ने आज के दिन को कुशासन दिवस के रूप में मनाया। पुतला दहन कार्यक्रम में भैय्या पवार, रियाजुद्दीन खान, पवन तिवारी, संजीव रंजन, तनवीर खान, नीलेश प्रसाद, गोपाल यादव, प्रशांत चौधरी, मोहित सिंह, साकेत भारद्वाज, राहुल हरिपाल, रतन दूबे आदि शामिल हुए।
awa_Deva hin_Deva